**ГОДИШЕН ДОКЛАД ЗА ДЕЙНОСТТА**

**НА „ВИК”ООД СИЛИСТРА**

**ЗА 2019 Г.**

**ФИРМЕН ПРОФИЛ**

Наименование –„Водоснабдяване и канализация” ООД Силистра

Седалище-гр. Силистра, ул.”Баба Тонка” №19

Телефон-086/820-559

Регистрация:Вписано в регистъра на търговските дружества по фирмено дело №2041/1991г.по описа на Силистренски окръжен съд, БУЛСТАТ 828050351

Дружеството е с регистриран капитал192410 лв, разпределен на 19241 бр акции/дялове/ всяка с номинал 10 лв.

Дружеството е с едностепенна система на управление.

Изпълнителен директор: Управител: инж. Васил Ников Боранов

Предметът на дейност на дружеството съгласно съдебна регистрация е: Проучване, проектиране, изграждане, поддържане и управление на водоснабдителните, канализационни, електро и топлоенергийни системи и пречиствателни станции, транспортна и търговска дейност, СМР услуги в страната и зад граница.

**ПРОИЗВОДСТВЕНА ДЕЙНОСТ**

Дружеството осъществява непрекъснато водоподаване за всички 72 302 бр. потребители в областта, чрез предоставянето на качествена “В и К” услуга. През 2019г. са подадени 10280 хил.м³ питейна вода, отговаряща на изискванията на Наредба № 9/16.03.01 г. за качествата на питейната вода. Отведени са 1955,202 хил.м³ отпадни водни количества. Пречистени са 1652,969 хил.м3 отпадъчни води.

През 2019 г. няма населени места в област Силистра с режимно водоснабдяване, поради недостиг на вода за питейно-битови нужди. Прекъсване на водоподаването се налага при производствено-аварийната дейност, вследствие амортизираните водопроводна мрежа и сградни водопроводни отклонения; планово - при включване на нови потребители или на реконструирани водопроводи от довеждащата и/или разпределителна мрежи; годишна профилактика на водопроводи и съоръжения към тях. През отчетния период са извършени общо 1602 бр. прекъсвания, поради отстраняване на аварии, от които 274 бр. по довеждащи водопроводи, и по ВВМ – 841 бр., в СВО-463 бр., 14 бр.аварии на ПС за питейна вода и 10 бр.аварии в кранове и хидранти като повечето са приключили в рамките на обявеното време.

Режимно прекъсване в рамките на 12 часа от денонощието е въведено за потребители, които разхищават и трайно не заплащат консумираните от тях питейни водни количества, като напр. в кв.”Карото”,с.Калипетрово.

За периода, консумираните питейни водни количества от потребителите в област Силистра възлизат на 4137 х.м³ спрямо 4228 х.м³ през същия период на 2018 г.

91% от приходите от основната дейност на дружеството се формират от потребителските групи "население" и "обществен сектор" и са в размер на 9290 х.лв., спрямо 9928 х.лв. от предходната година. Коефициентът на събираемост за отчетния период е 0,87 като недобора е 1361 х.лв. спрямо 1445 х.лв. през 2018 г.

**ДОКЛАД ЗА ДЕЙНОСТТА**

**НА „ВИК”ООД СИЛИСТРА**

**ЗА 2019 Г.**

**/продължение/**

През периода има заведени 27 броя съдебни процедури срещу потребители-длъжници на стойност 35 хил.лв.

За изпълнение основната задача на Дружеството - „Предоставяне на качествени В и К услуги” се стремим към :

1. Намаляване на загубите на вода чрез оптимизирана организация на производствено-експлоатационната дейност, вложени усилия за разкриване на търговските загуби и правомерност на присъединяването към водоснабдителните системи.

В това направление за намаляване на технологичните и търговски загуби продължават да се осъществяват следните мероприятия:

Подмяна на амортизирали водопроводни участъци и съоръжения:

Разходите на Дружеството за текущ и авариен ремонт и външни услуги са в размер на 752 х.лв

# Периодичен контрол на загубите на вода, чрез обхождане на водопроводните трасета и превантивно обследване за откриване на скрити течове;

# Периодична проверка, съгласно изискванията на ЗИ и подмяна на измервателни устройства – водомери на вход населени места, на водоизточници и на потребители.

# 

През 2019г са проверени 110 а са подменени 3061бр. приходни водомери на потребители. Подменени са 8 бр. водомери на водоизточници ПС Черногор, ПС Бреница и ШК Старо село, ТК Правда, Дренаж Поп Русаново ТК Дичево, ТК Звенемир 3. Нови водомери на вход населени места са монтирани на с. Цар Асен, с. Нова Черна, с.Бреница, с. Господиново, с. Войново, с. Цар Самуил.

Дружеството работи по програма за зониране на населени места с население над 2000 жители. Изградени са нови 10 водомерни зони с измерване на дебит и налягане.

2.Снижаване потреблението на ел.енергия и подобряване ефективността на водоснабдителните системи.

През 2019г. за доставяне вода на потребителите е използвана 15019 МВтч електроенергия на стойност 2396 х.лв.. За услугата отвеждане на отпадъчни води е използвана 317 МВтч електроенергия на стойност 56 х.лв., а за пречистване 1185 МВтч електроенергия на стойност 182 х.лв. Разходът за електроенергия за всички В и К услуги е на стойност 2640 хил. лв

Дружеството работи по програма за повишаване ефективността на водоснабдителните системи чрез реконструкция и ретрофит на СКАДА и подмяна на неефективни мощности.

3. Подобряване качеството на питейната вода, чрез:

Изпълнение на Програмата за постоянен и периодичен мониторинг на качествата на подаваните водни количества, в съответствие с изискванията на Наредба № 9/16.03.2001 г.

През отчетния период са извършени проби по микробиологични и физикохимични показатели със стандартност -99,89 %.

4. Оптимизиране на разходите за ФРЗ

За 2019 средно-списъчния състав на дружеството е 322,901 човека, а разходите за персонала възлизат на 4553 х.лв. През отчетния период средната месечна заплата в дружеството е 1018,62 лв.

**ДОКЛАД ЗА ДЕЙНОСТТА**

**НА „ВИК”ООД СИЛИСТРА**

**ЗА 2019 Г.**

**/продължение/**

За осигуряване на безопасни и здравословни условия на труд на персонала на дружеството се предоставят работно облекло и лични предпазни средства, в съответствие изискванията на действащата нормативна уредба.

През отчетния период цените на предоставените "В и К" услуги са.

Считано от 01.01.2012 г. с Решение № Ц-44 30.11.2009 г. на ДКЕВР:

- цена на доставяне на вода - 1,82 лв./куб.м. без ДДС

- цена на отвеждане на отпадъчни води - 0,11 лв./куб.м. без ДДС

Считано от 01.11.2012 с Решение №Ц-53 31.10.2012 г. на ДКЕВР

- цена на доставяне на вода - 1,89 лв./куб.м. без ДДС

- цена на отвеждане на отпадъчни води - 0,12 лв./куб.м. без ДДС

И цени от 01.01.2019

- цена на доставяне на вода - 2,147 лв./куб.м. без ДДС

- цена на отвеждане на отпадъчни води - 0,171 лв./куб.м. без ДДС

- цена пречистване на отпадъчни води

Битови и приравнени обществени и търговски потребители- 0,444 лв. без ДДС

Промишлени и стопански потребители:

Степен на замърсяване 1 – 0,488 лв. без ДДС

Степен на замърсяване 2 – 0,715 лв. без ДДС

Степен на замърсяване 3 – 0,893 лв. без ДДС

**УПРАВЛЕНИЕ НА ФИНАНСОВИТЕ РИСКОВЕ**

При осъществяване на дейността си предприятието може да бъде изложено на различни финансови рискове.

По отношение на ценовия риск за финансовия инструмент влияние ще окажат промените в пазарните цени. Бъдещите парични потоци ще варират.

Кредитния риск е, че при договорено задължение неизпълнението му от едната страна ще причини загуба за другата страна.

Ликвидният риск е, че дружеството би могло да има затруднения при посрещане на задълженията си.

Ръководството на дружеството текущо наблюдава, измерва и контролира финансовите рискове чрез:

* Определяна на адекватни цени по ВиК услугите, предоставяни от дружеството;
* Цените на привлечените заеми;
* Адекватна оценка на формите на поддържане на свободните ликвидни средства;
* Недопускане на неоправдана концентрация на някои от посочените рискове.

По отношение на управлението на финансовите рискове дружеството:

* Не използва специални финансови инструменти и не е изложено на валутен риск;
* Не използва заемни средства и не е изложено на лихвен риск.

Предимно вземанията от продажби излагат дружеството на кредитен риск.

Политиката на дружеството е насочена към подобряване събираемостта на вземанията, както и на крайни мерки-завеждане на съдебни дела срещу некоректни платци.

**ДОКЛАД ЗА ДЕЙНОСТТА**

**НА „ВИК”ООД СИЛИСТРА**

**ЗА 2019 Г.**

**/продължение/**

**/**

Не се допуска непогасяване в срок на задълженията на дружеството спрямо доставчици и кредитори. Поддържат се достатъчно свободни парични наличности.

**ФИНАНСОВ АНАЛИЗ**

Съгласно приложения Финансов отчет за 2019 г. са отчетени приходи в размер на 11530 х.лв.спрямо 11548 хил.лв. за същия период на 2018 г.

Разходите за отчетния период на 2019 г. възлизат на 10708 х.лв. спрямо 10715 хил.лв. за същия период на 2018г.

**Ликвидност –**способността на дружеството да покрива текущите си задължения с парични средства и други бързоликвидни активи. Ликвидността е предпоставка за платежоспособност.

КРАТКОТРАЙНИ - МАТЕРИАЛНИ

АКТИВИ ЗАПАСИ

Коефициент за = --------------------------------------------------------- = 3,66

бърза ликвидност ТЕКУЩИ ЗАДЪЛЖЕНИЯ

ПАРИЧНИ КР. ИНВЕСТИЦИИ

Коефициент СРЕДСТВА + /ФИНАНСОВИ АКТИВИ/

за незабавна = ------------------------------------------------------------ = 1,647

ликвидност ТЕКУЩИ ЗАДЪЛЖЕНИЯ

**Рентабилността** е способността на фирмата да носи полза на нейните собственици, способността на капитала да произвежда резултат, печалба. От друга страна е степен на доходност на капитала.

Търговска БРУТЕН ФИНАНСОВ РЕЗУЛТАТ

рентабилност = ------------------------------------------------- =0,069

ПРИХОДИ ОТ ПРОДАЖБИ

Рентабилност БРУТЕН ФИНАНСОВ РЕЗУЛТАТ

на активите = ----------------------------------------------- = 1,355

РЕАЛНИ АКТИВИ

Финансовото състояние на дружеството през 2019 година е добро, което се потвърждава от финансовия анализ.

През месец март 2016 година, Ръководството на дружеството е сключило *Договор за стопанисване, поддържане и експлоатация на ВИК системите и съоръженията и предоставяне на водоснабдителни и канализационни услуги* с Асоциацията по В и К на обособената територия (АВиК), на която оперира дружеството. Съгласно условията на договора, неговият срок е 15 години, считано от 1 април 2016 година, като задължителното минимално ниво на инвестиции, които дружеството следва да направи за целия период е 3,994 хил. лв.

**ДОКЛАД ЗА ДЕЙНОСТТА**

**НА „ВИК”ООД СИЛИСТРА**

**ЗА 2019 Г.**

**/продължение/**

Във връзка с влизането в сила на посочения договор с АВиК, комплексните и значимите язовири, включително водохранилищата им и събирателните им деривации, както и съоръженията и системите за водоснабдяване на населените места, както и съоръженията и системите за отвеждане и пречистване на отпадъчните води са обявени за публична държавна и/или публична общинска собственост. Тези активи са предадени на държавата и общините и с тяхната преносна стойност е намален собствения капитал дружеството. Управлението на активите ще се осъществява от АВиК, като дейността по водоснабдяване и отвеждане на отпадъчните води ще продължи да се осъществява от дружеството, на база на сключения договор.

През месец август 2019 г. „Водоснабдяване и канализация“ ООД гр. Силистра сключи Административен договор Д-34-66/21,08,2019 г.за предоставяне на безвъзмездна финансова помощ по Оперативна програма „Околна среда 2014-2020 г.”, съфинансирана от Европейския фонд за регионално развитие и Кохезионния фонд на Европейския съюз по процедура чрез директно предоставяне №BG161M1OP002-1.016 „Изграждане на ВиК инфраструктура“ . Общата стойност на проекта е в размер на 79 364 379,48 лв. с ДДС. Срокът за изпълнение на проекта е не по-късно от 31 декември 2023 г. Размерът на безвъзмездната финансова помощ е в размер на 89,85%, т.е. дружеството следва да предостави собствено участие в размер на 6 714 998,50 лв. (до 2023 г. включително) . За успешно изпълнение на проекта ВиК дружеството проучва условия за финансиране на разходи за собствено участие и револвираща кредитна линия за финансиране на възстановим ДДС (недопустим разход) при изпълнение на проект по ОП „Околна среда 2014-2020 г.“.

|  |  |
| --- | --- |
| **ДЕЙНОСТ 1 ПОДГОТОВКА НА ПРОЕКТА** | **лв. С ДДС** |
| **Разходи за звеното за подготовка на проекта (ЗПП)** | 43 101,12 лв. |
| **Разходи за подготовка на документации за възлагане на обществени поръчки за избор на изпълнители** | 81 300,00 лв. |
| **Разходи за предварителна ОСИП** | 81 745,20 лв. |
| **Разходи за актуализация на данни по проектното предложение** | 18 000,00 лв. |
| **Разходи за извършване на оценка на засегнатите имоти** | 35 184,00 лв. |
| **Такси** | 4 800,00 лв. |
| **Придобиване/отчуждаване на земя, водоснабдяване** | 80 727,20 лв. |
| **ОБЩО ЗА ДЕЙНОСТ 1** | **344 857,52 лв.** |
| **ДЕЙНОСТ 2** |  |
| **ПРОЕКТИРАНЕ И СТРОИТЕЛСТВО - ОБЩ. ПОРЪЧКИ** | **лв. С ДДС** |
| Проектиране и строителство за Обект 1: „Реконструкция и доизграждане на ВиК мрежи в **гр. Силистра“** | 8 739 594,95 лв. |
| Проектиране и строителство за Обект 2: „Реконструкция и доизграждане на ВиК мрежи в **с.Айдемир“** | 22 629 495,07 лв. |
| Проектиране и строителство за Обект 3: „Реконструкция и доизграждане на ВиК мрежи в **с.Калипетрово“** | 20 723 615,93 лв. |
| Проектиране и строителство за Обект 4:"Реконструкция на водопроводна мрежа в **гр. Тутракан"** | 1 409 572,02 лв. |
| Проектиране и строителство за Обект 5:"Реконструкция на външни довеждащи водопроводи в **гр. Силистра"** | 9 098 589,70 лв. |

**ДОКЛАД ЗА ДЕЙНОСТТА**

**НА „ВИК”ООД СИЛИСТРА**

**ЗА 2019 Г.**

**/продължение/**

|  |  |
| --- | --- |
| Проектиране и строителство заа Обект 6:"Реконструкция на външни довеждащи водопроводи в **гр. Тутракан"** | 8 982 912,90 лв. |
| **ОБЩО ЗА ДЕЙНОСТ 2** | **71 583 780,57 лв.** |
| **ДЕЙНОСТ 3 - ЗА НСН и ФИДИК** | **лв. С ДДС** |
| Упражняване на НСН и изпълняване на функциите на Инженер по ФИДИК за обекти, свързани с ВиК мрежи гр. Силистра, в с. Айдемир и с. Калипетрово | 1 308 860,36 лв. |
| Упражняване на НСН и изпълняване на функциите на Инженер по ФИДИК за обекти, свързани с външни водопроводи и водопроводна мрежа на гр. Тутракан | 530 798,93 лв. |
| **ОБЩО ЗА ДЕЙНОСТ 3** | **1 839 659,29 лв.** |
| **УПРАВЛЕНИЕ НА ПРОЕКТА - ДЕЙНОСТ 4** | **лв. С ДДС** |
| **Управление на проекта** | **3 644 788,92 лв.** |
| **ДЕЙНОСТ 5 ИНФОРМАЦИЯ И ПУБЛИЧНОСТ НА ПРОЕКТА** | **лв. С ДДС** |
| **Информация и публичност на проекта** | 239 669,58 лв. |
| **ДЕЙНОСТ 6 ПОВИШАВАНЕ ЕФЕКТИВНОСТТА** | **лв. С ДДС** |
| **Проектиране и изграждане на ГИС** | 1 711 623,60 лв. |
| **ОБЩО ЗА ДЕЙНОСТ 6** | **1 711 623,60 лв.** |

ВиК оператора организира и осъществява счетоводството и счетоводните си системи в съответствие със Закона за счетоводството, Закона за регулиране на водоснабдителните и канализационните услуги и възприетата вътрешна счетоводна политика и индивидуален сметкоплан, предназначен за регулаторно счетоводно отчитане. Целта е създаване на условия за еднозначно отделяне на регулираната от нерегулирана дейности и създаване на подробна аналитичност за видовите услуги.

Дружеството има статут на действащо предприятие, което не предвижда и няма необходимост от ликвидиране или ограничаване на мащабите на своята дейност.

Дружеството и в бъдеще ще продължи да работи в посока осигуряване на качествена "ВиК" услуга, отговаряща на високите изисквания на потребителите в Силистренска област и стремежа им към по-висок жизнен стандарт.

**Относно изискването на чл. 100 „н”, ал. 7, т. 1 от ЗППЦК за изготвяне и представяне от страна на дружеството на декларация за корпоративно управление.**

Въз основа на публично достъпна информация за Становище на Председателя на комисия за финансов надзор (изх. N: 93-00-1486/03.02.2017), ръководството на дружеството е преценило, че до колкото ***„Водоснабдяване и Канализация“ ООД гр. Силистра е в обхвата на лицата по § 1 от ДР на ЗППЦК, дружеството няма задължения да изготвя и представя в КФН, декларация за корпоративно управление по реда на чл. 100 „н”, ал. 7 от ЗППЦК, със съдържанието по чл. 100 „н”, ал. 8 от същия закон. Поради това, „Водоснабдяване и Канализация“ ООД гр. Силистра не е изготвило и представило декларация за корпоративно управление, като част от годишния доклад за дейността.***

**ДОКЛАД ЗА ДЕЙНОСТТА**

**НА „ВИК”ООД СИЛИСТРА**

**ЗА 2019 Г.**

**/продължение/**

***Допълнителна информация към финансовия отчет на „Водоснабдяване и Канализация“ ООД гр. Силистра за 2019 г., съгласно чл.33, ал.1, т.6 от Наредба № 2 от 17.09.2003 г. за проспектите при публично предлагане и допускане на регулирания пазар на ценни книжа и за разкриването на информация от публичните дружества и другите емитенти на ценни книжа.***

1. *Информация за промените в счетоводната политика през отчетния период, причините за тяхното извършване и по какъв начин се отразяват на финансовия резултат и собствения капитал на емитента;*

Няма промени.

1. *Информация за настъпили промени в икономическата група на емитента, ако участва в такава група;*

Няма промени.

1. *Информация за резултатите от организационни промени в рамките на емитента, като преобразуване, продажба на дружества от икономическата група, апортни вноски от дружеството, даване под наем на имущество, дългосрочни инвестиции, преустановяване на дейност;*

Няма промени.

1. *Становище на управляващия орган относно възможностите за реализация на публикувани прогнози за резултатите от текущата финансова година, като се отчитат резултатите от текущото шестмесечие, както и информация за факторите и обстоятелствата, които ще повлияят на постигането на прогнозните резултати най-малко за следващото тримесечие;*

Няма промени.

1. *Данни за съдружниците, притежаващи пряко и непряко най-малко 5 на сто от гласовете в общото събрание към края на съответното тримесечие, и промените в притежаваните от съдружниците гласове за периода от края на предходния тримесечен период;*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Капитал: 192410 лв., разпределен в 19241 дяла всеки от по 10 лева.** | | | | | | | | |
| **Съдружници в дружеството са:** | | | | | |  |  | |
| Държава | | 9813 дяла | 98130 лв | | 51% |
| Община Алфатар | | 192 дяла | 1920 лв | | 1% |
| Община Главиница | | 962 дяла | 9620 лв | | 5% |
| Община Дулово | | 1924 дяла | 19240 лв | | 10% |
| Община Кайнарджа | | 385 дяла | 3850 лв | | 2% |
| Община Силистра | | 4233 дяла | 42330 лв | | 22% |
| Община Ситово | | 385 дяла | 3850 лв | | 2% |
| Община Тутракан | | 1347 дяла | 13470 лв | | 7% |
|  | | 19241 дяла | 192410 лв | | 100% |
|  | | |  | | |  |  |

**ДОКЛАД ЗА ДЕЙНОСТТА**

**НА „ВИК”ООД СИЛИСТРА**

**ЗА 2019 Г.**

**/продължение/**

1. *Данни за акциите, притежавани от управителните и контролните органи на емитента към края на съответното тримесечие, както и промените, настъпили за периода от края на предходния тримесечен период за всяко лице поотделно;*

Няма.

1. *Информация за висящи съдебни, административни или арбитражни производства, касаещи задължения или вземания в размер най-малко 10 на сто от собствения капитал на емитента; ако общата стойност на задълженията или вземанията на емитента по всички образувани производства надхвърля 10 на сто от собствения му капитал, се представя информация за всяко производство поотделно;*

„В и К“ ООД гр. Силистра няма висящи съдебни, административни или арбитражни производства, касаещи задължения или вземания в размер най-малко 10 на сто от собствения капитал, както и решения или искания за прекратяване и обявяване в ликвидация.

1. *Информация за отпуснатите от емитента или от негово дъщерно дружество заеми, предоставяне на гаранции или поемане на задължения общо към едно лице или негово дъщерно дружество, в т. ч. и на свързани лица с посочване на характера на взаимоотношенията между емитента и лицето, размера на неизплатената главница, лихвен процент, краен срок на погасяване, размер на поето задължение, условия и срок.*

Няма.

1. Информация за сделки, водени извънбалансово-характер и бизнес цел, посочване финансовото въздействие на сделките върху дейността, ако рискът и ползите от тези сделки са съществени за емитента и ако разкриването на тази информация е съществено за оценката на финансовото състояние на емитента.

Няма.

**Вътрешна информация относно обстоятелствата, настъпили през**

**2019 година на основание**

**чл. 33, ал. 1, т.4, чл. 33а¹, т. 3 от Наредба № 2 на КФН вр.**

**Приложение № 9 от същата Наредба**

* 1. Промяна на лицата, упражняващи контрол върху дружеството – **няма промени.**

**ДОКЛАД ЗА ДЕЙНОСТТА**

**НА „ВИК”ООД СИЛИСТРА**

**ЗА 2019 Г.**

**/продължение/**

* 1. Откриване на производство по несъстоятелност за и всички съществени етапи, свързани с производството – **няма промени.**
  2. Сключване или изпълнение на съществени сделки – **няма промени.**
  3. Решение за сключване, прекратяване и разваляне на договор за съвместно предприятие – **няма.**
  4. Промяна на одиторите на дружеството и причини за промяната – най-ниска ценова оферта.
  5. Образуване или прекратяване на съдебно или арбитражно дело, отнасящо се до задължения или вземания на дружеството, с цена на иска най-малко 10 на сто от собствения капитал на дружеството – **няма.**
  6. Покупка, продажба или учреден залог на дялови участия в търговски дружества от емитента или негово дъщерно дружество – **няма.**
  7. Други обстоятелства, които дружеството счита, че биха могли да бъдат от значение за инвеститорите при вземането на решение да придобият, да продадат или да продължат да притежават публичнопредлагани ценни книжа.

**„Водоснабдяване и Канализация“ ООД гр. Силистра няма сключен договор за опонестяване на информацията по реда на ЗППЦК до обществеността.**

**Вътрешна информация по** [**чл. 7 от Регламент (ЕС) № 596/2014**](apis://Base=APEV&CELEX=32014R0596&ToPar=Art7&Type=201/) **на Европейския парламент и на Съвета от 16 април 2014 г. относно пазарната злоупотреба (Регламент относно пазарната злоупотреба) и за отмяна на** [**Директива 2003/6/ЕО**](apis://Base=APEV&CELEX=32003L0006&Type=201/) **на Европейския парламент и на Съвета и** [**директиви 2003/124/ЕО**](apis://Base=APEV&CELEX=32003L0124&Type=201/)**,** [**2003/125/ЕО**](apis://Base=APEV&CELEX=32003L0125&Type=201/) **и** [**2004/72/ЕО**](apis://Base=APEV&CELEX=32004L0072&Type=201/) **на Комисията (ОВ L 173/1 от 12.06.2014 г.) ([Регламент № 596/2014](apis://Base=APEV&CELEX=32014R0596&Type=201/)) относно обстоятелствата, настъпили през 2019г.**

През 2019 г. не са настъпили обстоятелства, които не са публично оповестени от Дружеството и могат да се считат за вътрешна информация.

**ДОКЛАД ЗА ДЕЙНОСТТА**

**НА „ВИК”ООД СИЛИСТРА**

**ЗА 2019 Г.**

**/продължение/**

***ДЕКЛАРАЦИЯ ПО ЧЛ. 100о, ал. 4, т.3 от ЗППЦК***

Долуподписаният инж. Васил Ников Боранов в качеството си на Управител на „Водоснабдяване и Канализация“ ООД гр. Силистра

ДЕКЛАРИРАМ

че доколкото ми е известно:

Комплектът финансови отчети към 31.12.2019 г., съставени съгласно приложимите счетоводни стандарти, отразяват вярно и честно информацията за активите, пасивите, финансовото състояние и печалбата на „Водоснабдяване и Канализация“ ООД гр. Силистра.

28,02. 2019 г. УПРАВИТЕЛ:...................................

гр . Силистра / инж.В. Боранов/